stanford-oval/wikipedia huggingface dataset:
Harry Reid
Näkemykset ja kannanotot

Reid määritteli itsensä ”pro life”. Hänen mielestään abortteja ei olisi tullut tehdä verovaroin ja niiden olisi pitänyt olla laillisia ainoastaan tapauksissa, joissa odottavan naisen henki on vaarassa tai joissa raskaus alkoi raiskauksesta tai insestistä.
Vuonna 2011 Reid totesi, että Nevadan pitäisi kieltää prostituutio. Nevada on Yhdysvaltojen ainoa osavaltio, jossa prostituutio on laillista.
Reid piti avioliittoa miehen ja naisen välisenä liittona, mutta ilmoitti vuonna 2012 kannattavansa samaa sukupuolta olevien avioliittoa.
Näkemykset ja kannanotot > Maahanmuutto

Alkuvuodesta 1993 Yhdysvalloissa tapahtui kaksi terrori-iskua, joiden tekijöissä oli laittomia maahanmuuttajia: Mir Aimal Kasin tekemä isku CIA:n päämajan luona ja World Trade Centerin pommi-isku 1993. Reid reagoi vaatimalla toimenpiteitä laitonta maahanmuuttoa vastaan. Hän esitti maahanmuuttolakia, joka olisi lopettanut Yhdysvaltojen kansalaisuuden myöntämisen vain maassa syntymisen perusteella (ius soli), kiristänyt turvapaikkapolitiikkaa, lisännyt laittomasti maahantulleiden poistamista maasta, koventanut viisumipetosten ja laittomien maahanpalaajien rangaistuksia ja estänyt maahantulon sellaisilta laillisilta maahanmuuttajilta, jotka eivät olisi voineet todistaa pystyvänsä elättämään itsensä ilman julkista tai yksityistä tukea.
Vuonna 2016 Reid totesi, että Guatemalan, El Salvadorin ja Hondurasin korkea rikollisuus on humanitäärinen kriisi, jonka uhreja ovat etenkin naiset ja lapset. Reid sanoi, että Meksikosta Yhdysvaltoihin tulevat tarvitsevat suojaa väkivallalta, mutta joutuvat taistelemaan oikeudestaan saada sitä. Reid ehdotti lakia, joka olisi antanut haavoittuville tulijoille yleisen oikeuden lakimiesapuun ja velvoittanut liittovaltion valistamaan maahantulijoita heidän oikeuksistaan ja velvollisuuksistaan. Reid totesi, että tulijoiden lähtöalueet eivät olleet turvallisia paikkoja, vaan tulijat pakenivat murhia, ihmissalakuljetusta, huumekauppaa, raiskauksia ja ahdisteluja sekä korruptiota.
Muu julkinen toiminta

Reid näytteli itseään elokuvassa Traffic (2000).
Vuoden 2008 presidentinvaalien yhteydessä Reid kehui presidentiksi noussutta Barack Obamaa erinomaiseksi ja innostavaksi ehdokkaaksi, jonka amerikkalaiset pystyvät hyväksymään, koska hän on vaaleaihoinen afroamerikkalainen eikä puhu ”neekerimurteella, vaikka voisi sellaista helposti käyttää”. Myöhemmin Reid pahoitteli toteamustaan.
Yksityiselämä

Reid oli mormoni. Hän avioitui Landra Gouldin kanssa vuonna 1959. Heillä oli viisi lasta.
Reid kuoli joulukuussa 2021 kärsittyään neljän vuoden ajan haimasyövästä.
Robin Wikman (muusikko)

Robin Wikman Espoon kulttuurikeskuksessa, Tapiolassa.
Robin Henrik Anselm Wikman (s. 28. syyskuuta 1965 Helsinki) on suomenruotsalainen muusikko, säveltäjä, sanoittaja, sovittaja, tuottaja ja graafinen suunnittelija. Hän on esiintynyt oman nimensä lisäksi taiteilijanimellä Robinson.
Pave Maijanen keksi lisätä "son" -päätteen Robinin nimeen vasta vuonna 1984, jolloin ensimmäinen, Robinson-nimellä tehty single julkaistiin.
Elämäkerta > Alkutaival

Robin Wikman aloitti 4-vuotiaana pianonsoiton ja rumpukoulun 7-vuotiaana. Pianonsoiton taidon hän oppi itse, lukuun ottamatta muutaman viikon pianotunteja Mikki Nuorivaaran opissa. Nuorivaara, joka itse oli tuolloin äänittäjänä Finnvox-studiossa, huomasi potentiaalisen artistin ja hän antoi Wikmanille mahdollisuuden tehdä demonauhan studiossa. Demonauha kulkeutui hänen kauttaan Jori Sivoselle ja Timo Lindströmille. Tämä johti levytyssopimukseen PSO:n kanssa.
Ensimmäinen "oikea" bändi oli nimeltään Music Star, jossa soittivat Wikmanin lisäksi hänen hyvät ystävänsä Kim Lindholm rumpuja ja bassoa John Vihervä (joka myöhemmin oli Stratovarius-yhtyeen perustajajäsen). Music Star teki muutamia keikkoja, enimmäkseen koulujuhlissa. Robin ja kumppanit olivat tuolloin vasta 9–11-vuotiaita.
Robin Wikman julkaisi 14-vuotiaana vuonna 1979 ensimmäinen singlensä, Ala-asteen poika. Tämän kitaristi Eero Luparin kappaleen tuotti Jori Sivonen. Kappale osallistui myös Syksyn Sävelen karsintoihin. Levyn kääntöpuolella oli Raul Reimanin kääntämä Gerry Raffertyn kappale Baker Street, joka sai nimekseen Katu. Single ilmestyi PSO -levymerkille.
Elämäkerta > 1990-luku

Vuonna 1990 Robinson oli mukana Eurovision laulukilpailun Suomen karsinnassa. Laulu oli nimeltään "Yön Poika" ja se oli R.E.L.S.in (Bogart Co.:n jäsenet) sävellys. Sanoituksen teki VeePee Lehto. Kokoonpano oli nimeltään Robinson & Apollo 16, ja kuudes sijoitus toi Robinsonille mahdollisuuden osallistua taustalaulajana loppukilpailuun Kroatian Zagrebissa. Turkulainen Beat-yhtye esitti kappaleen "Fri". Wikmanin kanssa taustalaulajana oli Kari Kuivalainen.
Vuosina 1991 ja 1993, Robinson kävi PR- ja tutustumiskiertueilla Los Angelesissa. Vuonna 1991 ilmestyi single "Let Me Show", Wikmanin omaa käsialaa alusta loppuun, paitsi B-puolen "Take My Hand" -kappaleen sanoituksen teki Johan Schmidt. Levyn tuotti Robinson, ja hän soitti itse levytyksen kaikki soittimet, lukuun ottamatta sähkökitaraa, jota soitti Jaku Havukainen.
Robinson teki yhteistyötä Ari Ilaskiven kanssa suunnitellen muun muassa Arin isän, Raimo Ilaskiven presidenttivaalitunnarin sekä Kokoomuksen tunnarit. Wikman on myös vierailevana tähtenä Baysix-yhtyeen "Secrets And Lies"- levyllä laulajana, kosketinsoittajana sekä säveltäjä/sovittajana, lähes jokaisella kappalella. Ari Ilaskivi on Baysix-yhtyeen rumpali ja perustajajäsen. "Secrets And Lies" levyllä olevasta kappaleesta "Strawberry Girl" -biisistä on tehty myös ns. "Radio-Mix". 
Kyseinen kappale on Ari Ilaskiven ja Robin Wikmanin käsialaa.
Elämäkerta > 1990-luvun jälkeen

Hänen kappaleita ovat tehneet myös muita artisteja (muun muassa Kassu Halonen versioi Wikmanin ja Johan Schmidtin "Reflections"-biisiä). Wikman on 2020-luvulla tekemässä uutta musiikkia ja suunnittelee oman mainos- ja musiikkitoimiston perustamista. Hän julkaisi keväällä 2021 ja 2023 kaksi CD-singleä, "Taivas vain tietää" sekä "Bara du vet". Kyseessä on cover The Beach Boys -yhtyeen klassikosta "God Only Knows" molemmilla kotimaisilla kielillä. Hänellä on suunnitteilla kokopitkä albumi edesmenneen Pekka Pohjolan muistolle. Levyllä ei ole Pohjolan sävellyksiä, vaan koko materiaali on Robin Wikmanin käsialaa. Levyn nimeksi on valittu "Sun After Rain" ja se tulee sisältämään kahdeksan kappaletta/osiota, jotka kaikki linkittyvät toisiinsa, eli se on ns. konseptialbumi.
Diskografia > Singlet

Ala-asteen poika/Katu (PSO/Blue Master - SPS-32)
Ei Määrää Sua Toiset/Tule Puiston Luo Klo 8 (Finnscandia - FS-139)
Mary/For You (Polydor - 2055 099)
True Vision/Patricia (EMI - 9C 006 1384447)
When You´re Young/Take Me There (EMI - 006 1384647)
See My Painful Eyes/Flyin´ Higher (EMI - 016 1384836)
Let Me Show/Take My Hand (HitBack - HBS 001)
Taivas Vain Tietää (SOLOCD2301)
Bara Du Vet (Wikman Art)
Diskografia > Kokoelmalevyt

Soitto Sinulle! (PSO/Blue Master - BLU-LP 241)
Eurovisio Special '81 (Finnlevy - FL 5095)
Solo Soi!, Vol 2 (Solo r.y.:n jäsenten kokoelmalevy) - 2023 (SOLOCD2301)
Aiheesta muualla

Robin Wikmanin sävellystuotanto Suomen äänitearkistossa (1901–1999)
Robin Wikmanin sanoitustuotanto Suomen äänitearkistossa (1901–1999)
| --- | --- |
Auktoriteettitunnisteet: Taiteenala :  MusicBrainz
Sjundeå gymnastikförening

Sjundeå gymnastikförening (lyhyemmin: SGF) on suomenruotsalainen urheiluseura Siuntiossa, Uudellamaalla. Alun perin seura oli nimeltään Sjundeå kvinnliga gymnaster. Sjundeå gymnastikförening tarjoaa monipuolista liikuntaa, voimistelua ja treenivalikoimaa lapsille, nuorille ja aikuisille.
Valikoimaan kuuluu voimistelua, kuntoliikuntaa, tanssia, telinevoimistelua, akrobatiaa, joogaa, zumbaa, kahvakuulaa, satubalettia, perhejumppaa, äiti- ja vauvajumppaa, seniorijumppaa ja paljon muuta. Seura järjestää myös suosittuja hiihtoloma- ja kesäleirejä lapsille ja kesäjumppaa aikuisille.
Tammikerttuli

| Tammikerttuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kerttulit Parulidae
Suku::  Viherkerttulit Leiothlypis
Laji::  crissalis
Kaksiosainen nimi
 Leiothlypis crissalis  (Salvin & Godman, 1889) 
Synonyymit
 Oreothlypis crissalis  Vermivora crissalis 

Katso myös
   Tammikerttuli Wikispeciesissä   Tammikerttuli Commonsissa 
Infobox OKNimi-testi OKIUCN-testi OK: 
Tammikerttuli (Leiothlypis crissalis) on kerttulien heimoon kuuluva varpuslintu.
Levinneisyys

Tammikerttulia tavataan Meksikossa ja Texasin lounaisosissa. Laji on melko yleinen, mutta paikallinen. Vuonna 2008 se luokiteltiin silmälläpidettäväksi, mutta uusimmassa uhanalaisuusluokituksessa se on luokiteltu elinvoimaiseksi, koska se ei enää ole vähenemässä nopeasti.
Elinympäristö

Tammikerttuli elää tammimetsissä ja tammi-mänty- sekä mänty-kataja-sekametsissä 1 500–3 000 metrin korkeudella merenpinnasta.
Cis–trans-isomeria

cis-2-buteeni
trans-2-buteeni
Cis-trans-isomeria on geometrisen isomerian ja stereoisomerian muoto, jolla kuvataan atomien tai atomiryhmien suuntautumista molekyylissä. Cis-trans-isomeriaa esiintyy kaksoissidoksellisilla (alkeeneilla) ja syklisillä (rengasrakenteisilla) yhdisteillä.
Orgaanisten molekyylien C–C-kaksoissidos ei salli vapaata kiertymistä sidosakselin ympäri. Kaksoissidoksen muodostaviin hiiliin liittyvät atomit tai atomiryhmät joutuvat siten eri asemaan toisiinsa ja kaksoissidokseen nähden. Jos molemmissa kaksoissidoksen muodostamissa hiilissä on kiinnittyneenä jokin muu atomi tai atomiryhmä kuin vety, voivat ne sijaita kaksoissidokseen nähden samalla puolella (cis-isomeeri) tai eri puolilla (trans-isomeeri). Tätä isomerian lajia kutsutaan cis-trans-isomeriaksi. Kun substituentteja on enemmän kuin kaksi, käytetään E,Z-nimeämistapaa (E,Z-isomeria). Rengasrakenteisilla yhdisteillä cis-isomeerissä substituentit ovat samalla puolella renkaan muodostamaa tasoa ja trans-isomeerissä eri puolilla.
Reaktiivisuus

Kaksoissidoksissa cis- ja trans-asemista trans-konfiguraatio on termodynaamisesti stabiilimpi, toisin sanoen jos sidos saisi vapaasti kiertyä, se asettuisi suurimmaksi osaksi trans-muotoon, korkeamman energian cis-muodon jäädessä pienemmälle osuudelle. Kiertymiselle on kuitenkin oltava mekanismi; se ei tapahdu itsestään. Sidos voi kiertyä esimerkiksi sivureaktiona nikkelikatalyytin vaikutuksesta cis-rasvahappoja hydrattaessa, jolloin syntyy sivutuotteena transrasvoja. Toinen cis-trans-isomeereja tasapainottava reaktiotyyppi on valon aiheuttama kaksoissidoksen hajoaminen kahden radikaalikeskuksen väliseksi yksinkertaiseksi sidokseksi, joka voi kiertyä ja palata kaksoissidostilaan trans-muodossa. Esimerkiksi retinaali on silmän hämäränäkösolujen rodopsiinipigmentin aktiivinen osa, joka isomeroituu cis-muodosta trans-muotoon, kun valo osuu siihen. Trans-retinaali ei enää sovi rodopsiinireseptoriin ja irtoaa, mikä käynnistää hermoimpulssin lähettämiseen johtavan tapahtumaketjun.
Termodynaaminen stabiilius ei kuitenkaan tarkoita, että trans-muoto olisi välttämättä suosituin kaikissa reaktioissa. Esimerkkinä on prosessi, jossa trans-muoto absorboi valoa paremmin kuin cis-muoto, ja valon vaikutuksesta kaksoissidos hajoaa yksinkertaiseksi sidokseksi radikaalireaktiolla, kiertyy cis-muotoon ja sitoutuu uudelleen kaksoissidokseksi. Prosessia voi käyttää preparatiivisesti.
Riippuu yhdisteestä, miten cis-trans-isomeria tarkalleen vaikuttaa aineen ominaisuuksiin. 2-penteenin isomeerien kiehumispiste eroaa vain yhdellä asteella, kun taas fumaarihappo (trans-muoto) ja maleiinihappo (cis-muoto) ovat niin erilaisia ominaisuuksiltaan, ettei niitä alun perin edes tunnistettu lähes samanlaisiksi aineiksi.
Avaruudellista isomeriaa kutsutaan myös diastereomeriaksi, jossa syn tarkoittaa ”samalla puolella” (cis) ja anti ”eri puolella” (trans). Eri diastereomeerit reagoivat monessa tapauksessa eri tavalla, erityisesti jos isomeria on renkaassa. Atomien ja sidosten väliset kulmat vaikuttavat suoraan siihen, miten sidosten orbitaalit sijaitsevat avaruudessa ja siten myös miten ne reagoivat. Esimerkiksi eliminaatioreaktioissa, joissa muodostuu kaksoissidos, poistuvien atomien on oltava samassa linjassa. Tämä onnistuu, jos ne ovat anti-muodossa eli vastakkaisilla puolilla, muttei silloin, jos ne ovat syn-muodossa eli samalla puolella. Sama pätee myös epoksidien muodostumiseen kloorialkoholeista, joka on SN2-reaktio: trans-2-klorosykloheksanoli muodostaa epoksidin, cis-2-klorosykloheksanoli ei. Jotta epoksidi muodostuisi, alkoholin hapen on päästävä C–Cl-sidoksen taakse, mikä ei onnistu cis-muodolta missään konformaatiossa.
| --- | --- |
 
trans-1,2-dikloorisykloheksaani: cis-1,2-dikloorisykloheksaani
Aiheesta muualla

Opetus.tv: Kemian etäopiskeluympäristö, Cis-trans-isomeria
Armide

Armide-nimisiä oopperateoksia on sävelletty yli 50. Näistä tunnetuimpia ovat:
Jean-Baptiste Lullyn Armide (1669)
Christoph Willibald Gluckin Armide  (1777)
Näiden oopperoiden kanssa samaan Torquato Tasson eeppiseen runoelmaan Gerusalemme liberata (suom. Vapautettu Jerusalem, 1580) perustuu myös Georg Friedrich Händelin ooppera Rinaldo (1711).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Armide”, voi hakea sivunnimihaulla, laajalla sivunnimihaulla tai tekstihaulla.
Aframax

Maltan lipun alla kulkeva Lucky Lady (ex Albe, ex World Cliff) valmistui 1981. Laivan kantavuus on 88 272 t, pituus 243,85 m, leveys 42,07 m ja syväys 13,03 m.
Aframax on öljyä kuljettavien säiliöalusten epävirallinen kokoluokitus, jolla tarkoitetaan kantavuudeltaan 80 000 – 120 000 tonnin aluksia. Aframax ei tarkoita suurinta jonnekin mahtuvaa laivaa, kuten monet muut max-päätteiset laivatyypit, vaan se tarkoitti alkuaan AFRA-luokituksen suurimman koon ylittävää laivaa.
AFRA (engl. average freight rate assessments) on keskimääräinen rahtimaksuarvio öljysäiliöalusten rahtimaksujen suuruuksista. Näitä maailmanlaajuisia rahtimaksunoteerauksia on vuodesta 1954 julkaissut edellisenä vuonna perustettu lontoolaisten laivameklariyritysten muodostama yhteisö London Tanker Brokers’ Panel  (Arkistoitu – Internet Archive). Noteerauksista selviää eri kokoisten laivojen keskimääräiset rahtimaksut maailman eri öljynkuljetusreiteillä sekä maksuissa tapahtuneet muutokset eri aikoina. Yhteisö myy noteerauksiaan öljy-yhtiöille, öljynvälittäjille, varustamoille ja muille kiinnostuneille sekä julkaisee kuukausittain ilmestyvää lehteä.
Aikoinaan noteeraukset julkaistiin kantavuudeltaan kuuteen eri kokoluokkaan ryhmitellyille säiliöaluksille. Suurimpien alusten kantavuus näissä noteerauksissa oli 79 999 tonnia. Säiliöalusten kokojen kasvaessa alettiin kantavuudeltaan tätä suurempia aluksia nimittää Aframaxeiksi. Nykyisin Aframaxeiksi kutsutaan säiliöaluksia, joiden kantavuus on 80 000 – 120 000 tonnia, vaikka kokoluokalle ei julkaistakaan omaa AFRA-noteerausta.
Nykyisin AFRA-noteeraus julkaistaan viiteen kokoluokkaan ryhmitellyille säiliöaluksille:
medium range (MR) 25 000 – 44 999 t
large range one (LR-1) 45 000 – 79 999 t
large range two (LR-2) 80 000 – 159 999 t
very large crude carrier (VLCC) 160 000 – 319 999 t
ultra large crude carrier (ULCC) 320 000 – 549 999 t
AFRA-ryhmittelyssä kantavuuden mittayksikkönä on long ton eli noin 1 016 kilogrammaa. Käytännössä tällä on harvoin merkitystä, koska ero metriseen tonniin eli 1 000 kilogrammaan on niin pieni.
Kantavuudeltaan 105 000 tonnin Aframax-säiliöaluksen pituus on tyypillisesti 246 metriä ja leveys 42 metriä. Alus kuljettaa säiliöissään 120 000 kuutiometriä öljyä 15 solmun (28 km/h) nopeudella.
Max-kokoiset alustyypit
Aframax
Baltimax
Chinamax
Dunkirkmax
Handymax
Japanamax
Kamsarmax
Malaccamax
Medimax
Newcastlemax
Panamax
Saimax
Seawaymax
Setouchmax
Suezmax
Supramax
B-Max
C-Max
P-Max
Q-Max
V-Max
Heikki Räsänen

| Heikki Räsänen |
| --- | --- |
 Kuvanveistäjä Heikki Räsänen tekemässä koiraveistosta.
Henkilötiedot
Syntynyt: 1960 (ikä 63–64) Joensuu
Kansalaisuus:  Suomi
Taiteilija
Ala:  kuvataide
Nimineuvos Kaarlo Hämäläisen muistopatsas 2011. Sulkavan kirjaston pihalla.
Heikki Räsänen (s. 1960 Joensuu) on suomalainen kuvanveistäjä. Hänen isänsä on kuvanveistäjä Eelis Räsänen. Hän on asunut Viitasaarella, Porissa ja Nakkilassa. Räsänen käyttää veistosten materiaalina pääasiassa graniittia. Hän on toiminut myös muusikkona useissa eri orkestereissa.lähde?
Julkisia veistoksia

Enkelipatsas, 1984, Törnävän uurnalehto, Seinäjoki.
Raivaajan muistomerkki, 1987, Pihtipudas.
Lintuveistos, 1997, Raisio (Tilaajan mallin mukaan tehty)
Vesilohikäärme. 1999 Muddle Liliuksen hahmon pohjalta, suunnittelu Kristian Kober, Hanko.
Yrittäjien suihkulähde, 2000, Keiteleen tori, Keitele
Teatterineuvos Sylvi Salosen hautamuistomerkki (Musta pantteri kivenpäällä) 2000, Käppärän hautausmaa, Pori.
Valtionpäivämies Matti Holman muistomerkki, 2001, kunnantalon edusta, Alahärmä, Kauhava.
Simpukka, 2003, Viitasaaren uimahalli , Viitasaari.
Spede Pasasen muistomerkki 2005, Isovuori, Jalasjärvi, Kurikka.
Kotirintama naisten muistomerkki, 2005, Savitaipaleen kirjaston puisto, Savitaipale.
Käsityöläisten muistomerkki, 2007, Myllymäki, Uusikaupunki.
Sulkavan suursoutu patsas 2007, Sulkava
Hiski Salomaan muistomerkin näköiskuvalaatta Juhani Saksan suunnittelemaan työhön 2009, Pirtin perinnepuisto, Kangasniemi.
Nimineuvos Kaarlo Hämäläisen muistomerkki, 2011, Sulkavan kirjaston piha.
Tervatynnyri, 2011, Tervaporvarinpuisto, Oulu.
Enkeliveistos, 2014, Peräseinäjoen hautausmaan uurnalehto, Peräseinäjoki, Seinäjoki.
Sovinnon muistomerkki, 2014, Savitaipale (yhteistyö Sorvikiven kanssa)
Sakkolan porsaspatsas, 2014, Evakkopuisto, Lempäälä.
Enkelipatsas, 2015, Ylistaron kirkon piha, Ylistaro, Seinäjoki.
Julkisia veistoksia > Valkokuvia julkisista teoksista

Valtiopäivämies Matti Holman muistomerkki, Alahärmä, 2001.
Spede Pasasen muistomerkki, Jalasjärvi, 2005.
Sulkavan Suursoutupatsas, taidemaalari Olavi Uusitalon suunnittelema muistomerkki Heikki Räsäsen toteuttamana, 2007, Sulkava.
Hantvärkkareitten muistokivi, Uusikaupunki, 2007.
Sakkolan porsas, Lempäälä, 2014.
Aiheesta muualla

Kuvanveistäjä Heikki Räsänen (Internet Archivessa, arkistoitu 13.8.2021)
Kalvö

Kalvö on Itämeressä sijaitseva saari Siuntion kunnassa Uudellamaalla. Saari sijaitsee noin 40 kilometrin päässä Helsingistä. Kooltaan saari on 0,78 neliökilometriä. Kalvö on hyvin tasainen ja sen korkein kohta on 26 metriä merenpinnan yläpuolella. Kalvö on kilometrin pituinen ja 1,3 kilometriä leveä.
Rajamerkki

Kuhankuono on seitsemän kunnan rajakivi Varsinais-Suomessa.
Kivistä rakennettu rajapyykki Ruotsissa.
Rajamerkki (myös rajapyykki) on merkki, joka osoittaa maastossa hallinnollisen alueen rajaa.
Suomessa kiinteistönmuodostamislain mukaan rajamerkki on pysyvä maastomerkki, joka osoittaa rekisteriyksikön rajan pääte- ja kulmapisteen paikan. Rajamerkit yksilöidään ja numeroidaan. Rajamerkkejä voivat olla muun muassa yksikivinen pyykki (rajakivi), nelikulmainen pyykki tai turvepyykki. Kiinteistöjen rajamerkkeinä käytetään myös maahan upotettuja metalliputkia (putkipyykki) sekä kiveen tai kallioon upotettuja metallipultteja.  Rajaviisari on rajamerkki, joka osoittaa pitkällä kiinteistörajalla rajan suuntaa. Rajan pääte- tai kulmapisteen paikka voidaan tarvittaessa osoittaa myös ns. siirtopyykkinä, jos päätepiste sattuu sellaiseen paikkaan, johon pyykkiä ei voida sijoittaa. Mallisuojattuja putkipyykkejä alettiin valmistaa Suomessa 1970.
Rajamerkkejä asetetaan kiinteistötoimitusten  eli maanmittaustoimitusten yhteydessä. Kiinteistötoimituksia tekevät viranomaiset, joita ovat Maanmittauslaitos sekä kaupungit asemakaava-alueilla, mittaavat rajamerkeille koordinaatit. Kiinteistötietojärjestelmässä (KTJ) on noin 12 miljoonaa rajamerkkiä, joille on määritelty sijaintitarkkuus. Todellinen rajamerkkien lukumäärä on tätä paljon suurempi.
Suomen rikoslain mukaan maastomerkin väärentäminen on rangaistava teko.
Rajamerkkejä voi olla ja on ollut sekä kiinteistöjen, kylien, kuntien, maakuntien, läänien että valtakuntien rajoilla. Useilla vielä nykyäänkin käytössä olevista rajapaikoista voi olla takanaan vuosisatainen historia jo ajalta ennen maanmittaustoimitusten karttoja ja nykyaikaisia maanmittaustoimituksia. Jotkut edelleen käytössä olevista vanhoista rajapaikoista luokitellaan historiallisen ajan muinaisjäännöksiksi.
Rajamerkkeihin liittyviä käsitteitä > Rajapaikka

Rajapaikka on historiallisesti, ennen maanmittaustoimitusten kartoilla määritettyjen rajojen aikakautta, ollut paikka, joka määrittää rajan kulkua maastossa. Se on voitu merkitä maastoon rajamerkeillä, mutta vanhastaan rajapaikoiksi on saatettu valita myös maastossa jo valmiiksi hyvin erottuvia luonnonpaikkoja kuten erikoisia luonnonkiviä, siirtolohkareita, mäkiä, vaaroja, tuntureita, saaria, jokien suita ja niin edelleen.
Rajamerkkeihin liittyviä käsitteitä > Rajapyykki

Rajapyykki (murteissa myös sammas) on voinut olla  rajamerkiksi kivistä tehty rakennelma kuten röykkiöpyykki tai viisaripyykki, mutta nykyaikana rajapyykkejä tehdään myös betonista tai metallista.
Rajamerkkeihin liittyviä käsitteitä > Rajakivi

Rajakivi on rajamerkkinä oleva kivi. Joskus rajakiviksi on voitu valita suuriakin, maisemassa kauas näkyviä siirtolohkareita, joiden kautta raja on määrätty kulkemaan, joskus rajamerkeiksi on valittu myös pienempiä, ehkä muodoltaan erikoisia luonnonkiviä.
Rajamerkkien historiaa

Suomessa tilojen ja tonttien rajoja on merkitty kivin jo vuosisatoja, ja näin tehdään edelleen. Samanlaisia rajamerkkejä on jo tätä ennen ollut myös kylien, jakokuntien, pitäjien, maakuntien, läänien ja valtakuntien rajoilla. Suomessa on useita historiallisesti arvokkaita rajakiviä, ja ikivanhat kylien, pitäjien ja maakuntien rajakivet on rauhoitettu muinaisjäännöksinä, myös vaikka ne olisivat edelleenkin rajapaikkoina käytössä.
Tunnetuimpia näistä ovat Ruotsin ja Venäjän välisten rajojen merkit. Useisiin näistä on hakattu Ruotsin ja Venäjän tunnukset eli Ruotsin kruunu tai kruunut ja Venäjän kaksipäinen kotka. Joskus niissä on läntistä ja itäistä kristinuskoa edustavat ristit, joskus taas pelkkä rajaviiva. Historiallisesti arvokkaita muinaismuistoja ovat myös monet maakuntien, läänien ja pitäjien rajakivet ja rajapaikat, kuten esimerkiksi Kuhankuono ja Pirttiniemennokka Varsinais-Suomessa. Monesti rajat vedettiin tarkoituksella siten, että jokin suuri kivi eli siirtolohkare sattui rajan varrelle – ei niinkään siirrelty kiviä rajojen mukaan.
Kansanuskon mukaan rajanhaltija kummittelee ja huutelee vääryydellä siirretyllä rajalla. Ihmisten omistuksia vartioivien erilaisten taruolentojen, kuten haltijoiden, on uskottu siirrelleen yksityisten maaomistusten ja pitäjien välisiä rajakiviä. Joskus näillä tarinoilla on historiallinen pohjansa todellisissa rajariidoissa tai -muutoksissa.
Rajamerkkien historiaa > Saksankivet

Lounais-Suomessa ja erityisesti Satakunnassa on ollut saksankiviksi kutsuttuja rajakiviä. Niitä tunnetaan ainakin Kokemäenjoesta sekä Merikarviasta ja Pomarkusta. Kokemäenjoen saksankivien on alun perin arveltu saaneen nimensä saksalaisilta hansakauppiailta, jotka ankkuroivat veneensä joessa olevien kivien luokse ja alkoivat myydä tavaroitaan. Professori Unto Salon mukaan nimitys juontaa kuitenkin muinaisruotsin terävää kiveä tarkoittavasta sanasta sax. Tunnetuin Kokemäenjoen saksankivistä sijaitsee Nakkilan ja Ulvilan rajalla olevassa Ruskilankoskessa. Sen arvellaan alun perin olleen rajamerkki, joka erotti toisistaan piispalle ja talonpojille kuuluneet kalavedet.